રાજ્યનાં ગામડાં સમૃદ્ધ થઈ રહ્યાં છે. શહેરની જેમ હવે ગામડાંમાં પણ વીજળી-પાણી, રસ્તા, ગટર અને સ્ટ્રીટલાઈટ જેવી સુવિધા લોકો સુધી પહોંચી છે. મોટાભાગના ગ્રામ્ય વિસ્તારોની શેરીઓ સ્ટ્રીટલાઈટથી ઝળહળી ઊઠી છે. ગામડાંમાં આવી સુવિધા પૂરી પાડવા માટે હવે વેરો પણ વસૂલવામાં આવી રહ્યો છે છતાં સુરેન્દ્રનગર જિલ્લામાં ૨૫૦ જેટલાં ગામોમાં અંધકાર ફેલાય તેવી પરિસ્થિતિ ઊભી થઈ છે, કારણ કે જિલ્લાની ૨૫૦ જેટલી ગ્રામપંચાયતો દ્વારા પંચાયતઘરનું કે રસ્તા પરની સ્ટ્રીટલાઈટોનું બિલ જ ચૂકવવામાં આવ્યંુ નથી. આથી જે રસ્તા અને પંચાયતો રોશનીથી ઝળહળતાં હતાં ત્યાં વીજળી ડૂલ થવાની સંભાવના છે અને કેટલીક જગ્યાએ તો અંધકાર થઈ ચૂક્યો છે.